ΝΕΟΕΛΛΗΝΙΚΗ ΓΛΩΣΣΑ Δ΄ ΓΥΜΝΑΣΙΟΥ

**Συνέχεια στην επανάληψή μας.**

**Ας μελετήσουμε το παρακάτω σχεδιάγραμμα**

**ΓΛΩΣΣΑ**

**Ορισμός:** Κώδικας επικοινωνίας, σύστημα σημείων (λέξεις), με το οποίο τα μέλη μιας κοινότητας στέλνουν και δέχονται μηνύματα, επικοινωνούν.

**Σημασία γλώσσας:**

 Αποτελεί όργανο επικοινωνίας (ανταλλαγή ιδεών, πληροφορίες, ενημέρωση…).

 Είναι ο κύριος φορέας της ανθρώπινης σκέψης, τις οργανώνει, τις μετατρέπει σε συγκροτημένο λόγο και τις εκφράζει.

 Αποτελεί μέσο έκφρασης συναισθημάτων.

 Είναι παράγοντας κοινωνικοποίησης.

 Συντελεί στην ανάπτυξη του πολιτισμού αφού η πνευματική δημιουργία στηρίζεται σ’ αυτή.

 Συμβάλλει στην επικοινωνία των λαών.

 Παρέχει στο άτομο τη δυνατότητα να καλλιεργήσει και να αναπτύξει τη φιλομάθειά του.

 Φανερώνει την ιδιαιτερότητά του κάθε ανθρώπου, το προσωπικό του ύφος και τον διαφοροποιεί από τη μάζα.

**Προβλήματα γλώσσας:**

Λεξιπενία, φτωχό λεξιλόγιο

Αδυναμία ακριβούς διατύπωσης, άχρωμος και επίπεδος λόγος

Βωμολοχίες, ροπή προς τη χυδαιότητα

Κακή χρήση γραμματικής-συντακτικού

Καταιγισμός ξένων λέξεων

Γλωσσικός λαϊκισμός (χρήση αργκό)

Χρήση *greeklish*

**Αίτια γλωσσικής υποβάθμισης**

α) Η ελλιπής και τυπική διδασκαλία της γλώσσας στο σχολείο

β) Η επίδραση των ΜΜΕ και κυρίως της τηλεόρασης

γ) Η τυποποίηση των ανθρωπίνων σχέσεων

δ) Η αρνητική επίδραση της πολιτικής (χρήση συνθηματολογικής γλώσσας)

ε) Η πολιτιστική διείσδυση των ανεπτυγμένων κρατών στη χώρα μας

**Μέτρα – Προτάσεις:**

 Αναβάθμιση της γλωσσικής διδασκαλίας στα σχολεία και σύνδεση της Νέας Ελληνικής με την Αρχαία γλώσσα.

 Σωστή χρήση του λόγου των ΜΜΕ και ανάδειξη του Τύπου σε μέσο σωστής γλωσσικής αγωγής. Σχετικές εκπομπές για τη γλώσσα.

 Δραστηριοποίηση των πνευματικών ανθρώπων αλλά και των ειδικών φορέων για τη γλωσσική καλλιέργεια.

 Λήψη μέτρων από την Πολιτεία για την ενίσχυση της φιλαναγνωσίας (π.χ δημιουργία βιβλιοθηκών).

 Συμβολή της οικογένειας με την παροχή σωστών προτύπων και την προσπάθειά της να πείσει το παιδί να διαβάζει.

**Στη συνέχεια**

**Σε μία παράγραφο 100-120 λέξεων να καταγράψετε τις απόψεις σας για το πόσο σημαντική θεωρείτε τη γλώσσα και για το αν κινδυνεύει από τον τρόπο που την χρησιμοποιούμε (συμβουλευτείτε και το παραπάνω σχεδιάγραμμα).**

Σημ. : Οι απαντήσεις σας να αποσταλούν στο e-mail mariapapadakis02@gmail.com είτε με τη μορφή word είτε ως φωτογραφία.